CELEX: C2005/217/27
Language: lt
Date: 2005-09-03 00:00:00
Title: 2005 m. gegužės 26 d. Teisingumo Teismo sprendimas (pirmoji kolegija), Byloje C-465/03 (dėl Unabhängiger Finanzsenat, Außenstelle Linz prašymo priimti prejudicinį sprendimą): Kretztechnik AG prieš Finanzamt Linz (Šeštoji PVM direktyva — Paslaugų teikimas už atlygį — Akcijų išleidimas — Pirmasis viešas bendrovės akcijų platinimas per biržą — PVM atskaitymas)

3.9.2005   
            
            
               LT
            
            
               Europos Sąjungos oficialusis leidinys
            
            
               C 217/14
            
         
      TEISINGUMO TEISMO SPRENDIMAS
   
   (pirmoji kolegija)
   2005 m. gegužės 26 d.
   Byloje C-465/03 (dėl Unabhängiger Finanzsenat, Außenstelle Linz prašymo priimti prejudicinį sprendimą): Kretztechnik AG prieš Finanzamt Linz
       (1)
   
   (Šeštoji PVM direktyva - Paslaugų teikimas už atlygį - Akcijų išleidimas - Pirmasis viešas bendrovės akcijų platinimas per biržą - PVM atskaitymas)
   (2005/C 217/27)
   Proceso kalba: vokiečių
   Byloje C-465/03 dėl 2003 m. spalio 20 d.Unabhängiger Finanzsenat, Außenstelle Linz (Austrija) sprendimu, kurį Teisingumo Teismas gavo 2003 m. lapkričio 5 d., pagal EB sutarties 234 straipsnį pateikto prašymo priimti prejudicinį sprendimą byloje Kretztechnik AG prieš Finanzamt Linz, Teisingumo Teismas (pirmoji kolegija), kurį sudaro kolegijos pirmininkas P. Jann ir teisėjai K. Lenaerts (pranešėjas), J. N. Cunha Rodrigues, M. Ilešic ir E. Levits; generalinis advokatas F. G. Jacobs, sekretorė: vyriausioji administratorė M.-F. Contet, 2005 m. gegužės 26 d. priėmė sprendimą, kurio rezoliucinėje dalyje nurodyta:
   
               1.
            
            
               Naujų akcijų emisija nėra sandoris patenkantis į 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas, iš dalies pakeistos 1995 m. balandžio 10 d. Tarybos direktyva 95/7/EB 2 straipsnio 1 punkto taikymo sritį.
            
         
               2.
            
            
               Šeštosios direktyvos 77/388, iš dalies pakeistos direktyva 95/7, 17 straipsnio 1 ir 2 dalys suteikia teisę atskaityti pirkimo PVM, sumokėtą už įvairias su akcijų emisija susijusias paslaugas, su sąlyga, kad visi sandoriai, kuriuos bendrovė sudaro vykdydama savo ekonominę veiklą, yra apmokestinamieji.
            
         
      (1)  OL C 47, 2004 2 21.